Source: https://poradna.hnonline.sk/otazka/moze-ma-spravca-domu-zazalovat
Timestamp: 2019-07-19 04:01:50+00:00
Document Index: 11127011

Matched Legal Cases: ['§ 5', '§ 8', '§8', '§ 8', '§ 8', 'súd ']

Môže ma správca domu zažalovať? | HNporadňa
Domov » Nehnuteľnosti » Môže ma správca domu zažalovať?
Môže ma správca domu zažalovať?
V mesiaci 02/2008 som sa stala vlastníčkou bytu na základe čoho som požiadala správcu
o predloženie Zmluvy o výkone správy za účelom k jej pristúpeniu. Svoju žiadosť som zopakovala písomnou formou dňa 02. 01. 2009, žiaľ bezvýsledne. Až po niekoľkých mesiacoch mi bola vhodená do poštovej schránky fotokópia Zmluvy, ktorá je neúplná, začiatok Zmluvy je od strany č. 4 a navyše číslo bankového spojenia sa nezhoduje s číslom uvádzaným na mesačných predpisoch.
Mám za to, že správca porušuje niekoľko ustanovení zákona 182/1993 Z. z. o vlastníctve bytov a nebytových priestorov, nevedie oddelené účty úhrad za plnenie (zálohové platby) od prostriedkov fondu opráv, mesačné zálohové predpisy zvyšuje na základe predpokladu zvýšení sa poplatkov za ústredné kúrenie, za teplo na prípravu teplej úžitkovej vody, poplatkov za studenú vodu a studenú vodu na prípravu teplej úžitkovej vody, netransparentne hospodári z finančnými prostriedkami. Väčšina bytov vo vlastníctve je v prenájme a tak akákoľvek komunikácia je na bode mrazu. Považujem vyššie uvedené nedostatky za hrubé a neplatím nájomné. Správca mi nedávno doručil upomienku spolu s výpočtom penále. Chcem Vás preto požiadať o radu, ako mám postupovať?
eva zinová sa opýtal/a 18.5. 2010 o 19:05 v kategórii Nehnuteľnosti
Ing. Richard Ledvinský, SBD Komárno pred 9 rokmi 2 mesiacmi
Správca je v každom prípade povinný dať novému majiteľovi kópiu zmluvy o výkone správy, ktorá je platná v konkrétnom bytovom dome. Nový vlastník podpisuje vyhlásenie nadobúdateľa (nového vlastníka) o pristúpení k zmluve o výkone správy, § 5, odsek 1,písmeno g, zákona.(Preto zmluvu musí mať!). Toto vyhlásenie sa priloží k originálu zmluvy o výkone správy bytového domu. Pôvodnú zmluvu o výkone správy mali vlastníci schváliť a odsúhlasiť na schôdzi vlastníkovi nadpolovičnou väčšinou. To, že je iné číslo v Zmluve a iné na predpise je možné, z dôvodu, že správca menil banku, respektíve nemá samostatné účty na domy. Správca je povinný viesť samostatné analytické účty osobitne za každý dom, ktorý spravuje. Prostriedky získané z úhrad za plnenia a prostriedky fondu prevádzky, údržby a opráv musí správca viesť oddelene od účtov správcu v banke, a to osobitne pre každý spravovaný dom, § 8, bod 3. Od 1. 4. 2010 platí aj ustanovenie, že majiteľom účtu zriadeného správcom v banke sú vlastníci bytového domu!
Zmluva o výkone správe má okrem iného aj obsahovať zásady platenia úhrad za plnenia a hospodárenia s nimi §8a, odsek 1, písmeno c. Každý vlastník môže reklamovať u správcu, prečo je zvýšený predpis a správca je povinný vlastníkovi vysvetliť.
Výšku preddavku do fondu prevádzky, údržby a opráv (FPÚO) určia vlastníci bytov a nebytových priestorov v dome spravidla vždy na jeden rok vopred tak, aby sa pokryli predpokladané náklady na prevádzku, údržbu a opravy spoločných častí domu, spoločných zariadení domu, spoločných nebytových priestorov, príslušenstva a priľahlého pozemku, ako aj výdavky na obnovu, modernizáciu a rekonštrukciu domu. Z fondu sa
hradia aj opravy balkónov a lodžií.
Vlastník si môže úplne presne zistiť, na čo boli použité prostriedky fondu a to z ročného účtovného výpisu fondu údržby a opráv (všetky príjmy a výdaje na opravy ). Správca je povinný informovať každého vlastníka o finančnom hospodárení domu. Vlastník má právo nahliadnuť do všetkej účtovnej a inej dokumentácie "svojho" domu.
Tým, že na protest neplatíte zálohové platby nie je dobré riešenie. Ak sú Vaše informácie pravdivé, okamžite sa obráťte s písomnou sťažnosťou na príslušnú Slovenskú obchodnú inšpekciu. Penále zatiaľ odporúčam neplatiť až do výsledku šetrenia SOI.
eva zinová pred 9 rokmi 1 mesiacom
Pán inžinier na Vašu radu som sa obrátila na SOI,ak dovolíte tu je ich stanovisko:
obrátili ste sa na nás s požiadavkou o prešetrenie konania správcu .........................v súvislosti s vedením účtov, tvorby zálohových predpisov, netransparentného hospodárenia s finančnými prostriedkami, nepredloženia úplnej zmluvy.
Práva a povinnosti vlastníkov bytov a nebytových priestorov v bytových domoch, ich vzájomné vzťahy upravuje zákon č. 182/1993 Z. z. o vlastníctve bytov a nebytových priestorov (ďalej len zákon).
Podľa § 8 a ods. 1 zákona je správca povinný schválenú zmluvu alebo jej zmenu doručiť každému vlastníkovi bytu a nebytového priestoru v dome, preto doporučujeme domáhať sa zmluvy u správcu, najlepšie osobne.
Výška zálohových platieb do fondu prevádzky údržby a opráv a za úhradu služieb spojených s bývaním sa tvorí na základe pravidiel dohodnutých v zmluve o výkone správy a je výlučne vecou dohody medzi vlastníkmi bytov a správcom, Slovenská obchodná inšpekcia nie je oprávnená kontrolovať správnosť a určovať výšku zálohových platieb Zálohová platba je odborný odhad predpokladaných nákladov, nie je cenovou kategóriou, v platnosti nie je žiadny všeobecne záväzný predpis, ktorý by normatívne stanovil výšku zálohovej platby. Podstatné sú však vždy skutočné náklady a úhrady za príslušné vyúčtovacie obdobie, kedy sa preukáže správnosť odhadu zálohových platieb. Správca je povinný predložiť vlastníkom bytov vyúčtovanie použitia fondu prevádzky, údržby a opráv, úhrad za plnenia rozúčtované na jednotlivé byty v dome, správu o svojej činnosti za predchádzajúci rok do 31.mája nasledujúceho roka. V prípade, že nedôjde k dohode o spore môže rozhodnúť jedine súd.
Správca je povinný viesť prostriedky vo fonde prevádzky, údržby a opráv oddelene od prostriedkov zhromaždených od vlastníkov na úhrady za plnenia. Pre uvedený účel postačuje jeden účet v banke, s tým, že v účtovníctve vedie oddelene prostriedky do fondu prevádzky, údržby a opráv od úhrad za plnenia. Podľa predloženého prehľadu čerpania fondu prevádzky, údržby a opráv domu, správca vedie tieto prostriedky oddelene. Slovenská obchodná inšpekcia nie je oprávnená vykonávať kontrolu transparentnosti hospodárenia s finančnými prostriedkami.
Podľa § 8 b písm. f zákona č. 182/1993 Z. z. je správca povinný umožniť vlastníkovi bytu alebo nebytového priestoru na požiadanie nahliadnuť do dokladov týkajúcich sa správy domu alebo čerpania fondu prevádzky, údržby a opráv. Doporučujeme Vám toto právo využiť.
ani sa z daným problémom nezaťažovali, jednoducho skopírovali zákon a kontrola na slovensku po slovensky!
mila pred 9 rokmi 2 mesiacmi
Kúpil som byt do osobného vlastníctva od pána ,ktorý ho mal tiež v osobnom vlastníctve. Správcom byt. domu je Bytové družstvo. Pri nahlásení zmeny vlastníka mi bolo naúčtované 66 Euro ako členské,že som ss stal členom družstva. Aj ,keď podľa mojho názoru bytové družstvo je len správca a nie majiteľ mojho bytu a tomu platim poplatok za správu.
Chcel by som sa opýtať,či správca Bytové družstvo mne ako vlastníkovi bytu má právo strhnuť poplatok za členstvo v družstve. V opačnom prípade vraj budem platiť vyššie poplatky za služby. V bytovom dome sú ešte asi tri družstevné byty.
Ďakujem za odpoveď Milo
Ing. Richard Ledvinský, SBD Komárno pred 9 rokmi 1 mesiacom
odpoveď pre mila. Ak ste kúpili byt od iného vlastníka platí sa tzv. poplatok za prevod, podľa mojich informácií majú družstvá rôznu výšku poplatkov. SBD Komárno má napr. výšku poplatku 48 €. je to za vykonanie zmien v evidencií, vydanie nové predpisu, kontroly bytu, zmena v evidencií a kotrole meračov vody a tepla a pod. Poplatky musí schváliť orgán družstva - predstavenstvo. Tých Vašich spomínaných 66 eur je poplatok na podanie návrhu na vklad do katastra. Alebo je to len náhodou rovnaké číslo. Členské sa neplatí, základný členský vklad zaplatil prvý majiteľ a nový ho preberá. Ak správca žiada od Vás nejaký poplatok, máte právo sa pýtať za čo je ten poplatok a kdo ho schválil.
Vlasta pred 9 rokmi 1 mesiacom
Chcem Vás požiadať o informáciu.V roku 1992 som vydražila,obchodné priestory v obytnom dome,boli sme ako nájomníci,patrilo to mestu.V roku 1998 bolo možné obchodné priestory,tak sme odkúpili po 5300,-sk m2(v tom čase m2 pozemok nestál toľko/a byty nad nami po 30,-sk m2.V tomto obytnom dome neužívame spoločné priestory a ostatné,čo užívajú bývajúci v tomto dome,nemáme tam ani prístup.Máme samostatný vchod,na svoje náklady si financujeme sami.V kúpnopredajnej zmluve sa uvádza že služby nám bude vykonávať bytové družstvo,od 2001 bol už druhý správca,ale ani z jedným správcom nemáme uzatvorenú zmluvu o výkone správy.Mám samostatné kúrenie od roku 1994,nemám plynovú prípojku,do 2001 roku som platila vodu Vodárenskej spoloč.až potom mi chodili od Bytosu,ktoré som platila.Potom som zistila že v dome majú druhého správcu,kedže správca si nevykonával svoje povinnosti,dal ma na súd ,že mám platiť do fondu opráv a údržby,no argumentovala som s tým že správca neuzatvoril somnou žiadnu zmluvu,lebo bol vlastníkom viacerých Bytosou,na internete boli z inakším Ičom,mal tam tých firiem pod svojím menom viacej.Jednoducho som obstala na súde tak,mám mu zaplatiť čo si žiada a hotovo.Bolo to od sudkyne správne?Nikdy ma písomne neupozornil,že ja som dlžna do fondov opráv,poslal mi vyučtovanie vody,aj tá faktura bola tak že sa jej nedalo rozumieť.Kedže tie jeho firmy mi boli dobré známe,našla som pri vyučtovaní mojho bytu,kde je on správca tiež,firmy vyučtované,ktoré neboli zaevidované ani v registry firiem.Ako mám postupovať,aby sme neboli ako sponzori v obytných domoch.
ja osobne si myslím, že pokiaľ ste neuzatvorili - nepodpísali so správcom zmluvu o výkone správy mali by ste čestne prehlásiť toto tvrdenie s tým, že ste neboli účastníčkou záväzkovo- právneho vzťahu! a na tomto zotrvať. určite sa odvolajte..
Ďakujem Vám za odpoveď na môj komentár,dobre ste mi poradila,teraz musím nájsť správneho advokáta,keď aj na tých nemám šťastie.Celý môj prípad by sa hodil tak do Lampárne,to ma nahovárajú aj iný podnikatelia.
Keď neužívate v obytnom dome,bývajúcich spoločné priestory a máte obchodné priestory zo samostatným vchodom,vl.kúrenie a nikto Vám zo spoločenstva alebo správca z fondov nič neprispieva a žiada si platiť do fondov opráv a údržby platiť mesačne najskôr 21,-Eur a teraz 42,-Eur a býva v dome 34 rodín,zobrali si úver a zveladujú si aj za naše peniaze ich priestory,kedže do ich priestorov nemáme prístup,kedže naše súdy sú také aké sú,nedá sa im dôverovať a ešte k tomu z tohto domu,pracujú na súde,kde sa odvolať,na schôdzi sa neprehlasujeme,pri toľkých bývajúcich a Zákon o správe bytov a nebytových priestoroch je taký aký je,tak ako výpalníkoch.
prosím viete niekto poslať vzor žaloby na súd, keď si správca neplní svoje povinnosti?
jegého pred 8 rokmi 7 mesiacmi
Správca domu Jégého Alej v Bratislave ignoruje písomné sťažnosti vlastníkov napr. na upratovanie, strážnu službu, samovoľné zvolených zástupcov vlastníkov bez hlasovania na schôdzi, teraz zvolil formu písomného hlasovania s s už dosadenými, s tým, že hlasovacie lístky sa vyzdvihnú u neho atď. Kde sa na neho aj za netransparentnosť sťažovať? Ďakujem Anna
djack.9benc djack.9benc
jaroslava dvorska
Jozefina Volrabova